נוה דרומי

נָוֶה דְּרוֹמִי (נולדה ב-24 ביולי 1985, ו' באב ה'תשמ"ה) היא עיתונאית, פובליציסטית ומגישת טלוויזיה ישראלית המשמשת כמגישת "קבינט שישי", מהדורת החדשות המרכזית של יום שישי של ערוץ החדשות i24NEWS. דרומי שימשה כמנחה ופאנליסטית בערוץ עכשיו 14. בעלת טורים ומאמרי דעה בעיתונים ישראלים ובכלי תקשורת אחרים. מנהלת פורום המזרח התיכון בישראל. דרומי נולדה ביישוב הקהילתי אלון הגליל, להורים בעלי עסק עצמאי לעיצוב גינות נוי. אביה בועז גדל במושב נהלל, במשפחה של תומכי "מפא"י" ותיקה, ואמה דינה גדלה בצפת, בת להורים שעלו מתוניסיה. שירתה בצה"ל כארבע שנים (כולל קבע), בעיקר בחיל השריון, כמדריכת טנקיסטים. בתפקידה האחרון שימשה כקצינת התיאום וההדרכה של בית הספר לקצינים. לה תואר ראשון בפוליטיקה, ממשל ומזרח תיכון מאוניברסיטת בן-גוריון בנגב, ובעלת תואר שני בלימודי מדינת ישראל ויהדות ארצות הברית של תוכנית רודרמן באוניברסיטת חיפה. כמו כן, היא בוגרת תוכנית המצטיינים לזהות ומדיניות של המכללה למדינאות. כסטודנטית באוניברסיטת בן-גוריון בנגב, שימשה כמנהלת השיווק של אגודת הסטודנטים. דרומי שימשה כשליחת הסוכנות היהודית לאוניברסיטת פנסילבניה שבארצות הברית, ואחר כך כמנהלת של תנועת זכויות אדם כחולבן של המכון לאסטרטגיה ציונית. בנובמבר 2015 השתתפה ב"ועידת השלום של הארץ", בפאנל בהנחיית ברק רביד, שהמליץ עליה כמה חודשים אחר כך בפני עורך "הארץ". לאחר מכן הועסקה בעיתון והחלה לכתוב בו מאמרי דעה. ביולי 2021 פרסם איש התקשורת שמעון ריקלין ברשת החברתית טוויטר שדרומי פוטרה מ"הארץ", וציין שסיבת פיטוריה מ"הארץ" היא בעקבות כך שדרומי הביעה תמיכה ברשתות החברתיות בארגון הימין "עד כאן", הנאבק בתופעות שלעמדתה של דרומי פוגעות בחוסנה ובתדמיתה של מדינת ישראל. בהמשך אושרו הדברים בידי דרומי. במהלך חמש השנים שבהן הועסקה בעיתון "הארץ", כתבה דרומי כ-150 מאמרי דעה. בינואר 2021, עם השקת ערוץ עכשיו 14, החלה להגיש בו את תוכנית האקטואליה "שישי בוקר", את התוכנית "חמישי בחמש"; ומעת לעת גם את התוכניות "עכשיו כנסת" ו"חדשות מוצ"ש" של עכשיו 14, וכן תוכניות אקטואליה נוספות בערוץ זה. בנוסף, דרומי השתתפה לסירוגין כפאנליסטית בתוכנית הפריים-טיים של ערוץ 14, "הפטריוטים". בתחילה הגישה גם פינה בשם "שלטון הפקידים", כחלק מתוכנית האקטואליה "הדו"ח של אראל", העוסקת בבירוקרטיה. מספטמבר 2021 דרומי החלה לשמש כבעלת טור שבועי במוסף "יומן" מבית העיתון "מקור ראשון". בנוסף שימשה ככתבת ב"מגזין סוף השבוע" של אתר mako. ב-2022 כתבה טורי דעה בעיתון "ישראל היום". בינואר 2023 החלה לכתוב טורי דעה בעיתון "ידיעות אחרונות". בנוסף על עבודתה העיתונאית, דרומי מנהלת את פורום המזרח התיכון בישראל. בנובמבר 2022 ראה אור ספר עיון שחיברה "פרחים בקנה" בהוצאת "סלע מאיר" – הסוקרת ומותחת ביקורת על כפיית תהליכים פמיניסטיים ועל פמיניסטיות בכירות במערכת שפוגעות בפרט בעמידות צה"ל – אך גם בכלל חוסנה הלאומי של מדינת ישראל. בשנת 2023 החלה להגיש את התוכנית "מבקרי המדינה" בערוץ כנסת, לצידו של אורי משגב. במאי 2024 פורסם שדרומי עוזבת את ערוץ 14, ומצטרפת לערוץ החדשות i24NEWS. היא נשואה לינון בן דוד ואם לשתי בנות מנישואיה הראשונים. מתגוררת בתל אביב. נוה דרומי, ברשת החברתית אקס (טוויטר) מאמרים אחרונים, באתר הארץ מאמרים אחרונים, באתר מקור ראשון מאמרים אחרונים, באתר ישראל היום נוה דרומי, באתר המכללה למדינאות "מנכלי"ת פורום מזרח תיכון-ישראל: כשל ישראלי אל מול המחבלים", באתר ערוץ 7, 8 באוקטובר 2020 כנס פורום המזרח התיכון בהנחיית נוה דרומי, 26 בספטמבר 2019 אמנון פורטוגלי, החזון על פי נוה דרומי, באתר זמן ישראל, 16 בפברואר 2020 רבקי גולדפינגר, עניין אישי עם נוה דרומי, באתר ערוץ 7, 5 באוגוסט 2021 הדס צורי, נוה דרומי בריאיון אישי: להרתיע במקום להכריע, באתר ערוץ 7, 7 ביולי 2023 הדס צורי, העיתונאית והפובליציסטית נוה דרומי בריאיון נוקב ואישי במגזין פנימה, באתר פנימה, ‏5 ביולי 2023 נוה דרומי, "אין הרבה ציפיות מספר שקוראים כמטלה לתואר, אבל הוא היה ספר מטלטל" – שבת, באתר מקור ראשון, א׳ באייר ה׳תשפ״ג, ‏22/04/2023 רחלי מלק-בודה, "נוה דרומי: קול ימני במעוז השמאל", מקור ראשון, 23 במרץ 2020 אורלי הררי, גיוס לוחמות לשריון "יש קושי פיזי שקשה לגשר עליו", ערוץ 7, 5 בינואר 2020 YakovT, נוה דרומי, באתר שמרנות ישראלית | Israeli Conservatism, ‏2021-03-08 admin, נוה דרומי, בת 29., באתר statesmanship.org.il פרוטוקול אגודת הסטודנטים, 29 בפברואר 2012 יאיר לוי, ‏זכויות האדם הן ערך יהודי וישראלי, באתר ‏מאקו‏, 10 במרץ 2016 הארץ פיטר את נווה דרומי, ריקלין: "סותמי פיות. תפסיקו לרכוש אותו", באתר אייס, 9 ביולי 2021 יוני קמפינסקי - ערוץ 7, נווה דרומי: תמכתי ב'עד כאן' וכתיבתי בהארץ הופסקה, באתר ערוץ 7 קלמן ליבסקינד, ‏ב"הארץ" מאמינים בחופש הביטוי, עד שהוא מתנגש בעמדותיו הפוליטיות של בעל הבית, באתר מעריב אונליין, 10 ביולי 2021 https://twitter.com/navehdromi/status/1617100052052197376, Twitter נועם שיזף, "פרחים בקנה": נוה דרומי מסמנת את הפמיניסטיות כאויבות המדינה, העם והצבא, באתר הארץ, 18 בינואר 2023 אחרי צבי יחזקאלי: גם כוכבת ערוץ 14 בדרך לערוץ החדש, באתר מעריב אונליין, ‏7 במאי 2024 בגיל 39: מגישת חדשות ערוץ i24news מתחתנת, באתר אייס, 11 בספטמבר 2024 ישראל בדרך לבחירות: כך נפתחה תכנית 'הפטריוטים', סרטון בערוץ "עכשיו 14", באתר יוטיוב (אורך: 07:14), 20 ביוני 2022